Arvīds Ozoliņš (skolotājs)

Arvīds Ozoliņš (dzimis , miris ) bija latviešu pedagogs, novadpētnieks un gids, Jēkabpils Goda pilsonis.

 Dzīvesgājums 

Dzimis 1917. gada 26. septembrī Tomskas guberņā Pirmā pasaules kara bēgļu ģimenē, kura 1922. gadā atgriezās Latvijā un uzsāka dzīvi Jēkabpilī. Mācījies Jēkabpils komercskolā, vienlaicīgi piepelnoties, strādājot Ķeguma HES un Krustpils—Jēkabpils tilta būvniecībā. Izglītību turpinājis Latvijas Universitātes Dabaszinību fakultātē, kuru pabeidzot, iesaukts kara dienestā. Pēc Otrā pasaules kara bijis represēts. Atgriežoties Jēkabpilī, darbu uzsācis Jēkabpils Vēstures muzejā, kur iekārtojis Dabas nodaļu un bijis brīvdabas muzeja "Sēļu sēta" izveidotājs. Vēlāk ilgus gadus bijis pedagogs — ģeogrāfijas skolotājs un bibliotekārs, kuras izveidei veltījis daudz darba, Jēkabpils 1. vidusskolā.Jēkabpils Goda pilsoņa Arvīda Ozoliņa piemiņai izveidota portrtefilma "Jēkabpils dižozols", jekabpilslaiks.lv Būdams novadpētniecības un tūrisma pamatlicējs Jēkabpils rajona skolās, veicis izpēti Jēkabpilī un tās apkārtnē, ticies ar ļaudīm, uzklausot to atmiņu stāstījumus. Paralēli pedagoga darbam bijis gids, kopumā novadot vairāk kā 200 ekskursijas galvenokārt Baltijas valstīs un Jēkabpils pilsētā, to skaitā arī citās PSRS republikās. Piedalījies Dārzkopības biedrības organizētajās tematiskajās ekskursijās pa Latvijas dārziem. 2002. gadā piedalījies grāmatas "Jēkabpils" veidošanā. Miris Jēkabpilī, 2009. gada 23. februārī, apbedīts 28. februārī Jēkabpils kapsētā.Arvīds Ozoliņš, www.jekabpils.lv Arvīda Ozoliņa piemiņai 2010. gadā tika izveidota portretfilma "Jēkabpils dižozols".Aicinām uz portrtefilmas "Jēkabpils dižozols" pirmizrādi, www.jekabpils.lv

 Atsauces 

 Ārējās saites 
 Arvīds Ozoliņš
 Arvīds Ozoliņš
 Par filmu "Jēkabpils dižozols"

Kategorija:1917. gadā dzimušie
Kategorija:2009. gadā mirušie
Kategorija:Jēkabpilī mirušie
Kategorija:Latvijas pedagogi
Kategorija:Jēkabpils Goda pilsoņi